Wien Open
Wien Open er en tennisturnering for professionelle mandlige spillere, som hvert år i slutningen af oktober afvikles indendørs på hardcourt i Wiener Stadthalle i Wien, Østrig. Turneringen er en del af ATP Tour, hvor den tilhører kategorien ATP Tour 500, og den markedsføres pt. under navnet Erste Bank Open på grund af et sponsorat fra Erste Bank.

Turneringen er en af sæsonens sidste på ATP Tour og dermed en af spillernes sidste chancer for at kvalificere sig til den sæsonafsluttende turnering, ATP Finals.

Brian Gottfried har rekorden for flest singletitler med fire turneringssejre i sin hjemby, og derudover har han yderligere en gang tabt i finalen. Rekorden i doublerækken indehaves af Łukasz Kubot, der ligeledes har vundet fire titler. Østrig mest vindende tennisspiller, Thomas Muster, vandt aldrig Wien Open men var i finalen tre gange (i 1988, 1993 og 1995) og i semifinalen yderligere fire gange (i 1987, 1989, 1990 og 1994). Tre østrigske spillere har vundet singletitlen i Wien Open: Horst Skoff i 1988, Jürgen Melzer i 2009 og 2010 og Dominic Thiem i 2019. 

Erste Bank Open blev kåret som årets turnering på ATP Tour 2021 i kategorien ATP Tour 500.

Historie 

Turneringen blev for første gang spillet i 1974, og siden 1976 er den blevet spillet hvert efterår. Fra 1974 til 1989 var den en del af grand prix-serien i tennis, og fra oprettelsen af ATP Tour i 1990 har den været optaget på ATP Tour.

Navne 

Turneringen er gennem tiden blevet afviklet under forskellige navne, især på grund af hensyn til turneringens sponsorer:

Kategorier

Vindere og finalister

Single

Double

Kilder 

 Erste Bank Open  
 ATP Tour - Wien

Noter 

 
Etableret i 1974